Nr. ...................data …………………
Contract de achiziție publică de servicii de verificare tehnică de calitate a proiectului tehnic și detaliilor de execuție pentru obiectivul de investiții „REABILITARE, MODERNIZARE ȘI DOTARE ȘCOALĂ PROFESIONALĂ SPECIALĂ „SFÂNTA ECATERINA” HUȘI”  
1. Preambul
În temeiul Legii nr. 98/2016 privind achiziţiile publice si a HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului- cadru din Legea nr. 98/2016 privind achiziţiile publice, s-a încheiat prezentul contract de prestare de servicii,
Între
Unitatea Administrativ - Teritorială JUDEŢUL VASLUI, adresa sediului: Consiliul Judeţean Vaslui, municipiul Vaslui, str. Ştefan cel Mare, nr. 79, cod poștal 730168, judeţul Vaslui, Romania, telefon 0235/361089, fax 0235/361090, cod fiscal 3394171, cont RO12TREZ65624600270XXXXX, deschis la Trezoreria Vaslui, reprezentat prin domnul Dumitru BUZATU - Preşedinte al Consiliului Județean, în calitate de achizitor, pe de o parte,
și
………………………………adresa sediului :........................................ telefon : ..........................., E-mail: ....................................   număr de înmatriculare ..............................., cod fiscal : ...................................., cont Trezorerie ...................................., dechis la Trezoreria ........................, reprezentată ........................... – ...........................,  în calitate de prestator, pe de altă parte.

2. Definiţii

2.1.- În prezentul contract următorii termeni vor fi interpretaţi astfel:
a.contract – prezentul contract și toate anexele sale;
b.achizitor și prestator - părţile contractante, așa cum sunt acestea numite în prezentul contract;
c.preţul contractului - preţul plătibil prestatorului de către achizitor, în baza contractului, pentru îndeplinirea integrală și corespunzătoare a tuturor obligaţiilor asumate prin contract;
d.servicii - activităţile a căror prestare face obiectul contractului;
e.produse - echipamentele, mașinile, utilajele, piesele de schimb și orice alte bunuri cuprinse în anexa/anexele la prezentul contract și pe care prestatorul are obligația de a le furniza în legătură cu serviciile prestate conform contractului;
f.forţa majoră - un eveniment mai presus de controlul părţilor, care nu se datorează greșelii sau vinei acestora, care nu putea fi prevăzut la momentul încheierii contractului și care face imposibilă executarea și, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus, care, fără a crea o imposibilitate de executare, face extrem de costisitoare executarea obligațiilor uneia din părți;
g. zi - zi calendaristica; an - 365 de zile.
3. Interpretare

3.1.- În prezentul contract, cu excepţia unei prevederi contrare, cuvintele la forma singular vor include forma de plural și viceversa, acolo unde acest lucru este permis de context.

3.2.- Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.
    4. Obiectul principal al contractului
4.1. - Prestatorul se obligă să presteze servicii de verificare tehnică de calitate a proiectului tehnic și detaliilor de execuție pentru obiectivul de investiții „REABILITARE, MODERNIZARE ȘI DOTARE ȘCOALĂ PROFESIONALĂ SPECIALĂ „SFÂNTA ECATERINA” HUȘI, cod SMIS 121046, în perioada/perioadele convenite, cu respectarea legislației în domeniu și reglementărilor tehnice în vigoare şi în conformitate cu obligaţiile asumate prin prezentul contract, conform prevederilor din caietul de sarcini anexat.
4.2. - Potrivit obiectului contractului se vor presta servicii de verificare tehnică de calitate a proiectelor pe domenii/subdomenii de construcţii şi specialităţi pentru instalaţiile aferente construcţiilor corespunzător cerinţelor fundamentale aplicabile stabilite de proiectant/proiectanţi şi precizate în proiect, cu încadrarea/respectarea următoarelor  faze:

- Faza  1 - Verificare tehnică a documentației la faza proiect tehnic - PTh,  D.T.A.C, C.S, D.D.E, etc.;

- Faza  2 -  Verificare  la faza  ,,Asistenta  Tehnică” (modificări aduse proiectului prin dispozitii de santier, inclusiv a documentației AS-BUILT ). 


4.3. - Serviciile ce fac obiectul prezentului contract se vor realiza în condițiile precizate în contract, în documentația tehnică ce a stat la baza depunerii ofertei de către prestator și în propunerea tehnică înaintată de către prestator, anexe la prezentul contract.
 
4.4. - Achizitorul se obligă să plătească prețul convenit în prezentul contract pentru serviciile prestate.
5.  Preţul contractului
5.1.- Preţul convenit pentru îndeplinirea contractului, plătibil prestatorului de către achizitor, este de ……………… (fără T.V.A.) lei, plus TVA în suma ………….. de lei, etapizat, după cum urmează:

  

a) servicii de verificare tehnică a documentației la faza proiect tehnic (inclusiv cele pentru obţinerea avizelor):………………… lei, fara TVA ;

   

b) servicii de Verificare  la faza  ,,Asistenta  Tehnică”(modificări aduse proiectului prin dispozitii de santier, inclusiv a documentației AS-BUILT ………………………………..lei, fara TVA.



5.2. (1) Plăţile se vor face în lei, pe bază de facturi, cu ordine de plată, în termen de 30 de zile de la emiterea facturii. 

        
(2) Pentru îndeplinirea prezentului contract nu se acordă avans prestatorului.


5.3. -  Plata serviciilor se va face  etapizat pe măsura realizării, după  cum  urmează:

a)  Verificarea tehnică a documentației la faza proiect tehnic - PTh , DTAC , CS,  DDE - se  achită la 30 de zile de la recepționarea Referatului de verificare elaborat pe fiecare specialitate și a documentației verificate, semnate și ștampilate  de către verificatorii de proiecte atestați. 

b) Verificarea documentațiilor la faza  ,,Asistență Tehnică” - Valoarea totală se va achita în 14 zile de la data încheierii procesului-verbal de recepţie la terminarea lucrărilor.

6.  Durata contractului

6.1.- Durata prezentului contract este de la semnarea acestuia de către ambele părți și până la restituirea garanției de bună execuție.
6.2. – (1) Perioada de realizare a serviciilor de verificare tehnică de calitate va fi de la ordinul de începere până la semnarea procesului – verbal de recepție la terminarea lucrărilor de construcții (incluzând și perioada de execuție a lucrărilor când prestatorul va verifica dispozițiile de șantier emise, daca este cazul, precum și documentația de tip ,,as-built”- proiectul tehnic actualizat în conformitate cu Regulamentul de recepție a lucrărilor de construcții și instalații aferente acestora (H.G. nr. 343/2017). 

(2) Durata prestării serviciilor este de 30 de luni (în perioada august 2019 - 31.01.2022).

(3) Documentațiile verificate la faza PTH (inclusiv cele pentru obţinerea avizelor) se vor preda în maxim 30 zile de la ordinul de începere. 

(4) Beneficiarul își rezervă dreptul de prelungire a duratei de prestare a serviciilor, funcție de derularea contractului de lucrări, fără costuri suplimentare din partea prestatorului. 

6.3. - Contractul se va considera finalizat la data încheierii procesului-verbal de recepţie la terminarea lucrărilor.

6.4.- Prezentul contract încetează să producă efecte la data îndeplinirii, de către ambele părți contractante, a obligațiilor ce le revin conform contractului și caietului de sarcini anexă la contract și restituirea garanției de bună execuție.

7.  Executarea contractului


7.1. - Contractul de servicii intră în vigoare începând cu data semnării acestuia de către ambele părți.
7.2 - Executarea contractului va începe după constituirea garanţiei de bună execuţie, la data trecută în Ordinul  de Începere. 
8. Documentele contractului
8.1.- Documentele contractului sunt următoarele, enumerarea stabilind și ordinea de precedență (cel puţin):
a) caietul de sarcini, inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare;

b) oferta, respectiv propunerea tehnică şi propunerea financiară, inclusiv clarificările din perioada de evaluare;

c) angajament/angajamente terț/terți susținător/susținători împreuna cu anexele acestora; (dacă  este cazul);
d )contractele cu subcontractanţii, (dacă este cazul);

e) acordul de asociere, (dacă este cazul);

f) centralizatorul de prețuri.

8.2. - În cazul în care, pe parcursul execuţiei contractului, se constată faptul că anumite elemente ale ofertei tehnice sunt inferioare sau nu corespund cerinţelor prevăzute în caietul de sarcini, prevalează prevederile caietului de sarcini.

9.  Obligaţiile principale ale prestatorului:

9.1.- Prestatorul se obligă să presteze serviciile la standardele si performanţele prevăzute în caietul de sarcini anexă la contract, în conformitate cu prevederile legislaţiei si reglementărilor tehnice în vigoare în domeniu. Verificarea tehnică a proiectelor se realizează potrivit legii pe domenii/subdomenii de construcţii şi specialităţi pentru instalaţiile aferente construcţiilor, corespunzător cerinţelor fundamentale aplicabile stabilite de proiectant/proiectanţi şi precizate în proiect


9.2.- (1) Prestatorul se obligă să demareze prestarea serviciilor imediat după primirea Ordinului de Începere a contractului transmis de către achizitor.



(2) Prestatorul se obligă să presteze serviciile prevăzute în caietul de sarcini pe durata și în termenele prevăzute la art. 6.2.



9.3.- Prestatorul se obligă să respecte legislația, normativele, standardele și reglementările tehnice specifice, cu caracter obligatoriu, pe parcursul prestării serviciilor ce fac obiectul contractului.



9.4.- Prestatorul se obligă să despăgubească achizitorul împotriva oricăror:

          (1) reclamaţii si acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu obiectul contractului; si



(2) daune-interese, costuri, taxe și cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.



9.5.- Prestatorul poartă întreaga răspundere în cazul producerii accidentelor de muncă, evenimentelor si incidentelor periculoase, îmbolnăvirilor profesionale generate sau produse de echipamentele tehnice (utilaje, instalaţii etc) si de munca, procedeelor tehnologice utilizate, sau de către lucrătorii săi si cei aparţinând societăţilor care desfăşoară activităţi împreună cu prestatorul (asociaţi, subcontactori etc), în conformitate cu prevederile Legii nr. 319/2006 a securităţii şi sănătăţii în muncă şi Hotărârii nr. 1425/2006 pentru aprobarea Normelor metodologice de aplicare a prevederilor Legii securităţii şi sănătăţii în muncă nr. 319/2006, precum şi orice modificare legislativa apărută pe timpul desfăşurării contractelor.

9.6.- Prestatorul va asigura personalul corespunzător format din specialiști verificatori de proiecte atestați (minim un specialist pentru fiecare domeniu sau specialiști care să fie atestați pentru mai multe domenii), asa cum apar descrise la pct.5 din caietul de sarcini,  conform Ordinului Ministrului Dezvoltării Regionale și Administrației Publice nr. 2264/2018 pentru aprobarea Procedurii privind atestarea verificatorilor de proiecte  şi a experţilor tehnici în construcţii. Verificatorii de proiect trebuie să fie persoane diferite față de experții tehnici care au întocmit expertizele tehnice.

9.7.- Prestatorul (verificatorul de proiecte) va asigura specialiști verificatori de proiect și pe alte specialități, funcție de particularitățile proiectului precum si verificarea tuturor dispozitiilor de santier emise pe parcursul executiei lucrarilor pana la finalizarea acestora.

9.8.- Prestatorul va depune toate diligenţele necesare şi va acţiona în cel mai scurt timp posibil, pentru a da curs solicitărilor venite din partea Achizitorului, solicitări ce derivă din natura serviciilor care fac obiectul contractului, cu condiția ca acestea să fie comunícate în mod expres de către achizitor prestatorului, ca fiind solicitări direct legate de îndeplinirea obiectului contractului și a obiectivelor achizitorului. 

9.9. Conflictul de interese


(1) - Prestatorul va lua toate măsurile necesare pentru a preveni ori stopa orice situaţie care ar putea compromite executarea obiectivă şi imparţială a Contractului de Servicii. Conflictele de interese pot apărea în mod special ca rezultat al intereselor economice, afinităţilor politice ori de naţionalitate, legăturilor de rudenie ori afinitate, sau al oricăror alte legături ori interese comune. Orice conflict de interese apărut în timpul executării Contractului de Servicii trebuie notificat în scris Autoriţăţii Contractante, în termen de 3 zile de la apariţia acestuia.


(2)- Achizitorul îsi rezervă dreptul de a verifica dacă măsurile luate sunt corespunzătoare şi poate solicita măsuri suplimentare dacă este necesar. Prestatorul se va asigura că personalul său, salariat sau contractat de el, inclusiv conducerea şi salariaţii din teritoriu, nu se află într-o situaţie care ar putea genera un conflict de interese. Prestatorul va înlocui, în 5 zile şi fără vreo compensaţie din partea Achizitorului, orice membru al personalului său salariat ori contractat, inclusiv conducerea ori salariaţii din teritoriu, care se regăseşte într-o astfel de situaţie.


(3) - Prestatorul trebuie să evite orice contact care ar putea sa-i compromită independenţa ori pe cea a personalului său, salariat sau contractat, inclusiv conducerea şi salariaţii din teritoriu. În cazul în care prestatorul nu-şi menţine independenţa, Achizitorul, fără afectarea dreptului acestuia de a obţine repararea prejudiciului ce i-a fost cauzat ca urmare a situaţiei de conflict de interese, va putea decide încetarea de plin drept şi cu efect imediat a Contractul de Servicii, în condiţiile prevăzute la art. 11.3 din prezentul contract.

   (4) Prestatorul are obligația de a respecta prevederile legale în domeniul achizițiilor publice cu privire la evitarea conflictului de interese. Prestatorul nu are dreptul de a angaja sau de a încheia orice alte înțelegeri privind prestarea de servicii, direct ori indirect, în scopul îndeplinirii Contractului, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajați/foști angajați ai autorității contractante sau ai furnizorului de servicii de achiziție implicați în procedura de atribuire cu care autoritatea contractantă/furnizorul de servicii de achiziție implicat în procedura de atribuire a încetat relațiile contractuale ulterior atribuirii Contractului de achiziție publică, pe parcursul unei perioade de cel puțin 12 (douăsprezece) luni de la încheierea Contractului, sub sancțiunea rezoluțiunii ori rezilierii de drept a contractului respectiv.
9.10. - Prestatorul rămâne răspunzător pentru orice încălcare a obligaţiilor sale contractuale şi după încetarea contractului, pentru perioada prevăzută în acest sens de legislaţia românească aplicabilă.

9.11. - In cazul în care contractantul este o asociere, fiecare membru al asocierii prin prezenta agrează că va fi răspunzător în mod solidar față de achizitor pentru orice obligație stipulată în prezentul contract precum și pentru luarea oricărei acțiuni sau oricăror inacțiuni, inclusiv pentru orice daune, pierderi sau costuri.



10. Obligaţiile principale ale achizitorului

  10.1.- (1) Achizitorul va pune la dispoziția contractantului documentațiile tehnice așa cum au fost ele elaborate de  către  proiectant, incluzând (dar nelimitându-se la):
· documentațiile tehnice pentru obținerea avizelor/acordurilor;

· P.AC./D.T. (D.T.A.C.+D.T.O.E.);

· proiectul tehnic de execuție.

· Dispoziţiile de şantier, etc.

(2) Dacă nu este necesar pentru scopul contractului, piesele desenate, specificaţiile şi alte documente comunicate de beneficiar nu vor fi utilizate sau comunicate unui terţ de către ofertant, fără acordul prealabil al beneficiarului.


(3) Achizitorul se obligă să recepţioneze, potrivit clauzei 15, serviciile prestate în termenul convenit.

           10.2.- Achizitorul are obligaţia de a efectua plata către prestator în termenele prevăzute în caietul de sarcini, pct.10 “Modalităţi de plată”.

 10.3.- Plata serviciilor prestate poate fi efectuată după receptie.


 10.4.- Nu se decontează alte cheltuieli (transport, diurnă, cazare, masă etc.)


  10.5.- Daca achizitorul nu onorează facturile în termen de 14 zile de la expirarea perioadei prevăzute la clauza 10.2, prestatorul are dreptul de a sista prestarea serviciilor. Imediat ce achizitorul onorează factura, prestatorul va relua prestarea serviciilor în 3 zile.



11. Sancţiuni pentru neîndeplinirea culpabila a obligaţiilor



     11.1.- În cazul în care, din vina sa exclusivă, prestatorul nu îşi execută, execută cu întârziere sau execută necorespunzător obligaţiile asumate prin prezentul contract, atunci achizitorul are dreptul de a deduce din preţul contractului, ca penalităţi o sumă echivalentă cu o cotă procentuală din preţul contractului, respectiv 0,1% din preţul contractului pe fiecare zi de întârziere pentru partea de contract neîndeplinită, până la îndeplinirea efectivă a obligaţiilor sau, dacă este cazul, până la rezilierea contractului.


11.2.- In cazul în care achizitorul nu onorează facturile în termenul prevăzut la art. 10.2 , atunci acesta are obligaţia de a plăti, ca penalităţi, o sumă echivalentă cu o cotă procentuală din plata neefectuată, stabilită la 0,1% pe zi de întârziere, până la îndeplinirea efectivă a obligaţiilor.



 11.3.- Nerespectarea de către părţi a obligaţiilor prevăzute în prezentul contract dă dreptul părţii lezate să considere contractul de drept reziliat fără nicio altă formalitate şi fără nicio altă procedură judiciară sau extrajudiciară, precum si dreptul de a pretinde plata de daune-interese.


 11.4.- Achizitorul îşi rezervă dreptul de a renunţa oricând la contract, printr-o notificare scrisă adresată prestatorului, fără nicio compensaţie, de la deschiderea falimentului împotriva acestuia în condiţiile Legii nr. 85/2014 privind procedurile de prevenire a insolvenţei si de insolvenţă, cu condiţia că această renunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată până la data denunţării unilaterale a contractului.


 11.5.- Părţile declară în mod expres că acceptă clauzele indicate la 11.3 si 11.4.



 11.6.- In cazul în care prestatorul a invocat susținerea unui/unor tert/terți susținători privind îndeplinirea criteriilor referitoare la situația financiară și/sau criteriilor privind capacitatea tehnică și profesională, prestatorul și terțul/terții susținător/susținători răspund în mod solidar pentru executarea contractului. Răspunderea solidară a terțului/terților susținător/susținători se va angaja sub condiția neîndeplinirii de către acesta/aceștia a obligațiilor de susținere asumate prin angajament.



 11.7.- In cazul în care prestatorul întâmpină dificultăți pe parcursul executării contractului, iar susținerea acordată de unul sau mai mulți terți vizează îndeplinirea criteriilor referitoare la capacitatea economică și financiară și/sau capacitatea tehnică și profesională, terțul este obligat în baza actului juridic încheiat (angajamentul ferm) să substituie prestatorul pentru a duce la îndeplinire acea parte a contractului ce face obiectul angajamentului ferm.


  11.8.- Achizitorul are dreptul să urmarească orice pretenție la daune pe care prestatorul ar putea să le aibă împotriva terțului susținător pentru nerespectarea obligațiilor asumate prin angajamentul ferm.

Clauze specifice

12. Garanţia de bună execuţie a contractului

12.1 - (1) Prestatorul se obligă să constituie garanţia de bună execuţie a contractului în cuantum de 5 % din prețul contractului, fără TVA, în termen de cel mult 5 zile lucrătoare de la semnarea contractului de către ambele părţi și anterior emiterii de către Achizitor a Ordinului administrativ de începere.

(2) Garanția de bună execuție a contractului se va constitui  prin ……..
(3) Garanția de bună execuție se constituie de către Prestator în scopul asigurării Achizitorului de îndeplinirea cantitativă, calitativă și în perioada convenită a contractului.
(4) Garanția astfel constituită este destinată acoperirii eventualelor prejudicii suferite de Beneficiar în executarea prezentului Contract de Servicii sau în cazul rezilierii contractului din motive imputabile Prestatorului, precum și în cazul prejudiciilor produse din vina Prestatorului în executarea Serviciilor prevăzute in contract ori în alte situații prevăzute de lege. In cazul în care prejudiciul produs Achizitorului este mai mare decât cuantumul Garanției de bună execuție, Prestatorul este obligat sa despăgubească Achizitorul integral și întocmai.
     12.2 - Achizitorul se obligă să elibereze garanţia pentru participare şi să emită ordinul de începere a contractului numai după ce prestatorul a făcut dovada constituirii garanţiei de bună execuţie, 
     12.3 -  Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă executantul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.   

      12.4 – Achizitorul se obligă să restituie garanţia de bună execuţie în termen de 14 zile de la data încheierii procesului-verbal de recepţie la terminarea lucrărilor executate în baza proiectului respectiv, dacă Autoritatea contractantă nu a ridicat până la acea dată pretenţii asupra ei, dar nu mai târziu de 3 ani de la predarea respectivelor documentaţii tehnice, în cazul în care autoritatea contractantă nu a atribuit în această perioadă contractul de lucrări în cauză.

     12.5. – În cazul în care prestatorul nu constituie  garanţia de bună execuţie in termen de 5 zile lucrătoare de la data semnării contractului de către ambele parţi contractante, autoritatea contractanta are dreptul sa rezilieze prezentul contract, de plin drept, fara nicio alta formalitate prealabila de punere in întârziere, fără necesitatea unei alte formalităţi şi fără intervenţia vreunei autorităţi sau instanţe de judecată

     12.6. - În situația în care pe perioada derulării Contractului de Servicii este executată Garanția de bună executie parțial sau in întregime, Prestatorul are obligația ca in termen de maximum 5 zile de la data executării acesteia sa reîntregească valoarea sa.

     12.7. -  În situația neîndeplinirii obligațiilor prevăzute la articolul 12.6, achizitorul este îndreptățit să rezilieze Contractul de Servicii de plin drept, printr-o notificare scrisă adresată prestatorului, fără necesitatea unei alte formalităţi şi fără intervenţia vreunei autorităţi sau instanţe de judecată.

              12.8. - In situația in care părtile convin prelungirea termenului de prestare a serviciilor, pentru orice motiv (inclusiv forta majora), Prestatorul are obligatia de a prelungi valabilitatea Garantiei de buna executie, in maxim 5 zile de la solicitarea achizitorului, in caz contrar achizitorul fiind indreptatit sa rezilieze Contractul de Servicii de plin drept, printr-o notificare scrisă adresată prestatorului, fără necesitatea unei alte formalităţi şi fără intervenţia vreunei autorităţi sau instanţe de judecată.


13. Alte responsabilităţi ale prestatorului


   13.1.- (1) Prestatorul are obligaţia de a executa serviciile prevăzute în contract cu profesionalismul și promptitudinea cuvenite angajamentului asumat și în conformitate cu prevederile caietului de sarcini și ale legislaţiei și reglementărilor tehnice în vigoare în domeniu, fără erori sau omisiuni care să genereze ulterior lucrări suplimentare care nu au caracter de imprevizibilitate și care pot leza obligațiile financiare ale Achizitorului.


    (2) Prestatorul se obligă să supravegheze prestarea serviciilor și să asigure resursele umane cerute de/și pentru contract.

    (3) Prestatorul va desemna un coordonator echipă ce se va ocupa, printre altele, de corelarea tuturor părţilor din documentaţia prevăzută în caietul de sarcini, de coordonarea tuturor activităților, precum și de asigurarea relaţiei cu Achizitorul.

   (4) Prestatorul se obligă ca toți specialiştii atestaţi tehnico-profesional sau autorizaţi, implicați în prestarea serviciilor din cadrul prezentului contract, să dețină asigurări de răspundere civilă profesională, cu valabilitate pe durata exercitării dreptului de practică.

     (5) Prestatorul de servicii va informa în scris Achizitorul despre stadiul de realizare a documentaţiei descrise în caietul de sarcini, în conformitate cu graficul întocmit şi cu soluţiile tehnice adoptate.


     13.2.- Prestatorul este pe deplin responsabil pentru execuţia serviciilor în conformitate cu termenul de prestare convenit, cu prevederile caietului de sarcini și ale legislaţiei și reglementărilor tehnice în vigoare în domeniu. Totodată, este răspunzător atât de siguranţa tuturor operaţiunilor și metodelor de prestare utilizate, cât și de calificarea personalului folosit pe toată durata contractului.


    13.3.- (1) Prestatorul se obligă să remedieze, pe cheltuiala proprie, la cererea achizitorului şi în termenul indicat de acesta, orice deficienţă în prestarea serviciilor cauzată de neîndeplinirea sau îndeplinirea necorespunzătoare a obligaţiilor sale contractuale.

     (2) Cheltuielile generate de efectuarea unor lucrări suplimentare faţă de documentaţia tehnico-economică aprobată, ca urmare a unor erori de proiectare, sunt suportate de proiectant/proiectantul coordonator de proiect şi proiectanţii pe specialităţi, persoane fizice sau juridice, în solidar cu verificatorii proiectului, la sesizarea justificată a investitorului şi/sau a beneficiarului în baza unui raport de expertiză tehnică elaborat de un expert tehnic atestat(art.24,26(1)  din Legea 10/1995).


     13.4.- Prestatorul este obligat să respecte instrucţiunile transmise de către achizitor, ca și cum acestea ar fi parte a contractului însuși, clauzele prezentului contract fiind aplicabile în integralitate.


     13.5.- Prestatorul este pe deplin responsabil pentru calitatea documentaţiilor elaborate ce fac obiectul prezentului contract şi garantează cu privire la conformitatea documentaţiilor, raportată la legislaţia in domeniu.


      13.6. – Prestatorul este obligat să asigure disponibilitatea tuturor informațiilor și documentelor referitoare la derularea prezentului contract cu ocazia misiunilor de control desfășurate de Autoritatea de Management/Organismul Intermediar sau de alte structuri cu competențe în controlul și recuperarea debitelor aferente fondurilor europene și/sau fondurilor publice naționale aferente acestora, după caz.


    13.7 Prevederile prezentului capitol se completează cu obligațiile și răspunderile prestatorului prevăzute în caietul de sarcini și în legislația aplicabilă.


      14.Alte responsabilităţi ale achizitorului



  14.1.- Achizitorul se obligă să pună la dispoziţia prestatorului orice facilităţi și/sau informaţii pe care acesta le-a cerut și pe care le consideră necesare îndeplinirii contractului.



     15.Recepţie si verificări


   15.1.- Achizitorul are dreptul de a verifica modul de prestare a serviciilor pentru a stabili conformitatea lor cu prevederile din caietul de sarcini.


    15.2.- Verificările vor fi efectuate în conformitate cu prevederile din prezentul contract și cu cerinţele din caietul de sarcini. Achizitorul are obligaţia de a notifica, în scris, prestatorului identitatea reprezentanţilor săi împuterniciţi pentru acest scop.

     15.3.- (1) Domeniile pentru care trebuie asigurată verificarea documentației tehnice de către verificatori de proiecte atestați sunt următoarele:

A1 - rezistenţă mecanică şi stabilitate pentru construcţii cu structura de rezistenţă din beton, beton armat, zidărie, lemn pentru construcţii: civile, industriale, agrozootehnice; energetice; pentru telecomunicaţii; pentru exploatări miniere; aferente reţelelor edilitare şi de gospodărie comunală;

B1 - siguranţa în exploatare pentru construcţii: civile, industriale, agrozootehnice; energetice; pentru telecomunicaţii; pentru exploatări miniere;

C - securitate la incendiu pentru construcţii în toate domeniile, respectiv pentru instalaţii în toate specialităţile;

D - igienă, sănătate şi mediu înconjurător pentru toate domeniile;

E - economie de energie prin izolare termică corespunzătoare construcţiilor şi instalaţiilor din construcţii pentru toate domeniile;

F - protecţie împotriva zgomotului în construcţii pentru toate domeniile;

Ig - instalaţii de utilizare gaze, indiferent de regimul de presiune, care cuprind: instalaţii de gaze naturale; instalaţii de gaz petrolier lichefiat - GPL; instalaţii de biogaz/biometan, gaz natural comprimat - GNC;

Ie - instalaţii electrice aferente construcţiilor, care cuprind: instalaţii electrice interioare/exterioare, inclusiv pentru curenţi slabi;instalaţii de protecţie la descărcări atmosferice; instalaţii de automatizare şi semnalizare; instalaţii de detectare, semnalizare şi alarmare incendii; instalaţii de telecomunicaţii şi de transmitere a informaţiilor; instalaţii alimentare cu energie electrică pentru autoturisme;

Is – instalații sanitare, care cuprind: instalații sanitare interioare; instalații exterioare de alimentare cu apă; instalații exterioare de canalizare; instalații de stingere a incendiilor; 

It – instalații termice, care cuprind: instalații de încălzire; instalații de ventilare; instalații de climatizare și frig; instalații de prevenire a incendiilor.

 (2) În termen de maxim 10 zile de la primirea documentației, prestatorul va înainta autorității contractante un raport de analiză care va cuprinde observațiile, recomandările, completările și alte elemente considerate necesare pentru ca acesta să poată atesta, prin semnarea și ștampilarea documentației, faptul că aceasta corespunde din punct de vedere al cerințelor stabilite prin lege, valabile la data efectuării verificării.

15.4.- Raportul de analiză va conține minim:

- lista documentelor originale și se va menționa titlul documentului, elaboratorul, data eleborării;

- identificarea problemelor existente și potențiale care rezultă din documentația verificată și care pot afecta implementarea proiectului;

-  constatările verificatorului de proiecte – documentația scrisă și desenată: grad de completitudine, cu specificarea elementelor lipsă, după caz;

- analiza modificării soliției tehnice în perioada de asistență tehnică acordată de proiectant;

· concluzii și recomandări ale prestatorului privitoare la documentație.

         15.5.- În cadrul procedurii de verificare a proiectelor, prestatorul va analiza minim:

· dacă documentația conține toate piesele scrise și desenate ale proiectului;

· dacă piesele scrise sunt corelate cu piesele desenate (inclusiv cu caietele de sarcini și listele de cantități);

· dacă documentația îndeplinește criteriile de satisfacere a cerințelor esențiale de calitate;

· dacă documentația respectă prevederile reglementărilor tehnice aplicabile proiectului, valabile la data verificării.

15.6. - În cazul în care în cadrul procedurilor de recepţii se fac observaţii, Prestatorul va proceda la refacerea, completarea documentaţiei în conformitate cu solicitările achizitorului.


     15.7.- În cazul în care de către OI POR/ADR Nord-Est se fac observații, prestatorul va proceda la refacerea, completarea documentației în conformitate cu solicitările achizitorului, in termenul solicitat.

15.8 Pe parcursul verificării documentațiilor tehnice prestatorul va semnala autorității contractante și proiectantului orice probleme identificate sau neconformități cu prevederile legale în vigoare din documentație astfel încât, în cel mai scurt timp posibil, proiectantul să poată aduce modificările/completările necesare la documentația existentă.

16.Începere, finalizare, întârzieri, sistare

  16.1.- (1) Prestatorul are obligaţia de a începe prestarea serviciilor în timpul cel mai scurt posibil de la emiterea Ordinului de Începere de către Achizitor.

 (2) În cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului, părţile vor stabili de comun acord:


    a) prelungirea perioadei de prestare a serviciului; și


    b) totalul cheltuielilor aferente, dacă este cazul, care se vor adăuga la preţul contractului.
 16.2.- (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită trebuie finalizate în termenul convenit de părţi, termen care se calculează de la data emiterii Ordinului  de începere.

   (2) În cazul în care:

    a) orice motive de întârziere, ce nu se datorează prestatorului sau

    b) alte circumstanţe neobişnuite, susceptibile de a surveni altfel decât prin încălcarea contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

   16.3.- Dacă pe parcursul îndeplinirii contractului intervin circumstanțe, care nu se datorează prestatorului, care îl pun pe acesta în imposibilitatea de a respecta termenele convenite, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate se face cu acordul părţilor, prin act adiţional.

               16.4.- În afara cazului în care achizitorul este de acord cu o prelungire a duratei, pe baza motivelor justificate furnizate de prestator, încheindu-se în acest sens un act adițional, orice întârziere în îndeplinirea contractului dă dreptul achizitorului de a solicita penalităţi de întârziere prestatorului.

    17. Ajustarea preţului contractului


      17.1.- Pentru serviciile prestate, plăţile datorate de achizitor prestatorului sunt tarifele declarate în propunerea financiară, anexă la contract și nu se modifică.

     17.2.- (1) Prețurile sunt fixe și nu fac obiectul unei revizuiri într-un interval de 24 luni de la semnarea acestuia. 

      (2) Preţul contractului poate fi ajustat prin revizuire doar pentru sumele aferente serviciile de   verificare tehnică de calitate a proiectului tehnic și detaliilor de execuție, pentru activităţile desfăşurate după perioada de 24 de luni de la data semnării contractului, după cum urmează:

          A = Vf x IPC/100
unde:

          A = valoarea actualizată a facturii;

          Vf = Valoarea facturii fără TVA, în conformitate cu tarifele valabile la data semnării contractului;

          IPC = indicele lunar al prețurilor de consum pentru servicii, comunicat de Institutul National de Statistică, pentru luna anterioară emiterii facturii. Perioada de referință luată în calcul este luna următoare datei expirării primelor 24 de luni de la semnarea contractului, până în luna anterioară emiterii facturii.
17.3. - Prețul contractului poate fi ajustat, în condițiile art. 221 din Legea nr. 98/2016 privind achizițiile publice, numai în cazul în care au loc modificări legislative  sau au fost emise de către autoritățile locale acte administrative care au ca obiect instituirea, modificarea sau renunțarea la anumite taxe/impozite locale al căror efect se reflectă în creșterea/ diminuarea costurilor pe baza cărora s-a fundamentat prețul contractului.

18.  Clauze de revizuire si de modificare a contractului
18.1.- Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

 18.2.- Modificarea nu va privi acele clauze a căror modificare ar conduce la creerea unui avantaj în comparație cu ceilalți ofertanți.

  18.3.- Modificarea contractului se va putea efectua în condițiile prevăzute la art. 221 din Legea nr. 98/2016 privind achizițiile publice.

  18.4.- (1) Înlocuirea experților- cheie nominalizați pentru îndeplinirea contractului se realizează numai cu acceptul achizitorului, şi dacă nu reprezintă o modificare substanţială, aşa cum este aceasta definită în art. 221 din Legea nr. 98/2016 privind Achizițiile publice, respectiv, noul personal de specialitate, nominalizat pentru îndeplinirea contractului, trebuie să dețină cel puțin aceeași experiență și calificare ca a persoanei pe care o va înlocui (criterii care au fost evaluate și punctate în procesul de evaluare a ofertei).

 Atunci când se realizează înlocuirea unui membru al echipei prestatorului, înlocuitorul trebuie să dețină cel puțin aceeași experiență și calificare ca a persoanei pe care o va înlocui și o va supune Achizitorului spre aprobare. Înlocuirea unui expert se realizează cu respectarea în totalitate a prevederilor art. 162 din H.G. 395/2016 cu modificările și completările ulterioare.
  (2) În situaţiile prevăzute la alin. (1), prestatorul are obligaţia de a transmite pentru noul personal documentele solicitate prin documentaţia de atribuire, în vederea aprobării acestora de către achizitor.

19. Încetarea și rezilierea contractului
 19.1.- Prezentul contract încetează, în condiţiile legii, prin executarea, de către ambele părţi, a tuturor obligaţiilor ce le revin conform contractului, prin acordul părţilor sau ca urmare a dispariţiei, fără vina nici uneia dintre părţi, a unui element esenţial al contractului, astfel cum acesta este definit în legislaţia aplicabilă.

19.2. - Încetarea prezentului contract în condiţiile art. 19.1 nu va produce niciun fel de efecte asupra altor drepturi ale achizitorului și prestatorului dobândite în baza prezentului contract.

19.3.- Suplimentar faţă de cauzele de încetare definite mai sus, Achizitorul poate rezilia Contractul de servicii cu efecte depline (de jure) după acordarea unui preaviz de 30 zile Prestatorului, fără necesitatea unei alte formalităţi si fără intervenţia vreunei autorităţi sau instanţe de judecată, în oricare dintre situaţiile următoare, dar nelimitându-se la acestea:

a) Prestatorul nu își îndeplinește obligațiile în conformitate cu termenele asumate prin prezentul Contract;
            b) Prestatorul refuză sau omite să aducă la îndeplinire dispoziţiile emise de către achizitor sau de către reprezentantul său autorizat;

  c) Prestatorul cesionează Contractul de servicii sau subcontractează fără a avea acordul scris al Achizitorului;

  d) Prestatorul face obiectul unei proceduri de insolvenţă, dizolvare, administrare judiciară sau sub controlul altei autorităţi, a încheiat o înţelegere cu creditorii privind plata datoriilor, şi-a suspendat activitatea, sau se află într-o situaţie asemănătoare rezultând dintr-o procedură similară reglementată de legislaţia sau reglementările la nivel naţional;

  e)Prestatorul a fost condamnat pentru o infracţiune în legătură cu exercitarea profesiei printr-o hotărâre judecătorească definitivă;

   f)Prestatorul se află în culpă profesională gravă ce poate fi dovedită prin orice mijloc de probă pe care Achizitorul îl poate justifica;

   g)Are loc orice modificare organizaţională care implică o schimbare cu privire la personalitatea juridică, natura sau controlul Prestatorului, cu excepţia situaţiei în care asemenea modificări sunt înregistrate într-un act adiţional la prezentul Contract;

   h)Apariţia oricărei alte incapacităţi legale care să împiedice executarea Contractului de servicii;

   i)Prestatorul nu furnizează garanţiile sau asigurările solicitate, sau persoana care furnizează garanţia sau asigurarea nu este în măsură să îşi îndeplinească angajamentele;

   j)Împotriva Prestatorului a fost pronunţată o hotărâre având autoritate de lucru judecat cu privire la frauda, corupţie, implicarea într-o organizaţie criminală sau orice altă activitate ilegală în dauna intereselor financiare ale CE;

   k)Valorificarea de către Achizitor a rezultatelor prestaţiilor este grav compromisă ca urmare a întârzierii prestaţiilor din vina Prestatorului;

    l)Apariţia oricărei alte incapacităţi legale care să împiedice executarea Contractului;

    19.4.- Oricare dintre părţi încalcă prevederile Contractului de servicii prin neîndeplinirea unei/unor obligaţii care îi revin potrivit prezentului Contract, partea prejudiciată prin încălcare (după caz, Achizitorul sau Prestatorul) va fi îndreptăţită la următoarele remedii:

        a) despăgubiri; şi/sau

        b) rezilierea Contractului de servicii.

     19.5.- Despăgubirile pot fi:

       
a)Despăgubiri Generale; si/sau

        b)Penalităţi contractuale.

      19.6.- Dacă achizitorul reziliază contractul de servicii, are dreptul la daune-interese şi va fi îndreptăţit să recupereze de la prestator fără a renunţa la celelalte despăgubiri la care este îndreptăţit potrivit prevederilor contractului, orice pierdere sau prejudiciu suferit.

       19.7.- În orice situaţie în care Achizitorul este îndreptăţit la despăgubiri, poate reţine aceste despăgubiri din orice sume datorate Prestatorului sau poate executa garanţia de bună execuţie, în conformitate cu prevederile art. 12.


19.8.- Achizitorul va avea dreptul la despăgubiri pentru orice prejudiciu care este descoperit după finalizarea Contractului de servicii, în conformitate cu legea aplicabilă ce guvernează Contractul de servicii.


19.9.- Achizitorul are dreptul de a denunța unilateral contractul în cazul apariției unei situații pentru care se aplică prevederile art. 222 din Legea nr. 98/2016 privind achizițiile publice.

        19.10. – (1) Achizitorul îşi rezervă dreptul de a denunţa unilateral contractul  în cel mult 10 zile de la apariţia unor circumstanţe care nu au putut fi prevăzute la data încheierii contractului şi care conduc:

  a) – la modificarea clauzelor contractuale în aşa măsură încât îndeplinirea contractului respectiv ar fi contrară interesului public;

  b) – la imposibilitatea derulării prezentului contract, motivat de apariţia unor conjuncturi economice care determină imposibilitatea îndeplinirii obligaţiilor contractuale;

  c) – la sistarea, sau după caz, rezilierea contractului de finanţare a proiectului în cadrul căruia se realizează prezentul contract.

 (2) – În cazurile prevazute la alin. (1), Prestatorul are dreptul de a pretinde numai plata corespunzatoare pentru partea din contract îndeplinită până la data denunţării unilaterale a contractului.

19.11.- Fără a aduce atingere dispozițiilor dreptului comun privind încetarea contractelor sau dreptului autorității contractante de a solicita constatarea nulității absolute a contractului de achiziție publică, în conformitate cu dispozițiile dreptului comun, achizitorul are dreptul de a denunța unilateral contractul în perioada de valabilitate a acestuia în una din următoarele situații:

 a) executantul se afla, la momentul atribuirii contractului, în una din situaţiile care ar fi determinat excluderea sa din procedura de atribuire potrivit art. 164 - 167 din Legea nr. 98/2016, privind achizițiile publice;

 b)contractul nu ar fi trebuit atribuit executantului, având în vedere o încălcare gravă a obligațiilor care rezultă din legislația europeană relevantă și care a fost constatata printr-o decizie a Curții de Justiție a Uniunii Europene.

19.12 - Suspendarea Contractului de servicii
a) În cazul în care executarea Contractului de servicii este viciată de erori substanţiale, nereguli sau de fraudă, Achizitorul va suspenda executarea Contractului de servicii.
b) În cazul în care erorile substanţiale, neregulile sau frauda, sunt imputabile Prestatorului, Achizitorul poate, suplimentar suspendării, să refuze efectuarea plăţilor sau poate proceda la recuperarea sumelor deja plătite, proporţional cu gravitatea erorilor, neregulilor sau fraudei.
           19.13- Încetarea Contractului de servicii din iniţiativa Prestatorului

           (1) În urma unui preaviz de 30 zile acordat Achizitorului, Prestatorul poate rezilia prezentul contract dacă Achizitorul:

a) nu îşi îndeplineşte obligaţia de plată către Prestator a sumelor datorate acestuia, după expirarea termenului limită prevăzut in prezentul contract.

b) nu îşi îndeplineşte una sau mai multe din obligaţiile sale, cu privire la care a fost  notificat în mod repetat; 

c) suspendă prestarea serviciilor pentru mai mult de 90 zile pentru motive nespecificate în Contractul de servicii, sau independente de culpa Prestatorului;

(2) Rezilierea nu va afecta niciun alt drept al Achizitorului sau al Prestatorului dobândit în temeiul Contractului de servicii.

20. Subcontractanţi
20.1.- Prestatorul are obligaţia, în cazul în care subcontractează părţi din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

20.2.- (1) Prestatorul are obligaţia de a prezenta la încheierea contractului toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, precum şi contractele încheiate cu aceştia se constituie în anexe la contract.

           20.3.- (1) Prestatorul este pe deplin răspunzător faţă de achizitor de modul în care îndeplineşte contractul.



 (2) Subcontractantul este pe deplin răspunzător faţă de prestator de modul în care işi îndeplineşte partea sa din contract.


(3) Prestatorul are dreptul de a pretinde daune-interese subcontractanţilor dacă aceştia nu işi îndeplinesc partea lor din contract.

        20.4.- Pe parcursul derulării contractului, contractantul nu are dreptul de a înlocui subcontractantii nominalizaţi în oferta fără acceptul autorităţii contractante, iar eventuala înlocuire a acestora nu trebuie sa conducă la modificarea propunerii tehnice sau financiare iniţiale.
        20.5.- Executantul poate schimba oricare subcontractant numai dacă acesta nu și-a îndeplinit partea sa din contract.
        20.6.- Pe parcursul derulării contractului, contractantul are dreptul de a introduce noi subcontractanți, dacă derularea contractului o impune, numai cu acceptul achizitorului. Introducerea de noi subcontractanți nu trebuie să conducă la modificarea propunerii tehnice sau financiare iniţiale, pe baza cărora s-a încheiat contractul.
   21. Cesiunea
   21.1 - Prestatorul are obligaţia de a nu transfera total sau parţial obligaţiile sale asumate prin prezentul contract.

   21.2.- Prestatorul poate cesiona dreptul său de a încasa contravaloarea serviciilor prestate, în condiţiile prevăzute de dispoziţiile Codului Civil și ale Legii nr. 98/2016 privind achiziţiile publice, cu modificările și completările ulterioare.

   21.3.- Cesiunea este valabilă numai cu acceptul prealabil exprimat în scris al achizitorului, cu respectarea prevederilor art. 6^1 din OUG nr. 146/2002 privind formarea și utilizarea resurselor derulate prin trezoreria statului.



     21.4.- Solicitările de plată către terţi pot fi onorate numai după operarea unei cesiuni în condiţiile prevăzute la 21.2 si 21.3.



     21.5.- Cesiunea de creanță în favoarea subcontractanților.

     (1) În condițiile în care subcontractantul/subcontractanții nominalizați în ofertă și-au exprimat opțiunea, prin contractul încheiat cu prestatorul - anexă la prezentul Contract - de a fi plătiți direct de către achizitor pentru partea/părțile din contract pe care o îndeplinește/îindeplinesc, aceasta plată va opera dacă sunt respectate următoarele condiții:


      a) prin oferta sa, prestatorul a indicat denumirea subcontractanților și datele de contact ale acestora, partea/părțile din contract care urmează să fie îndeplinită/ neîndeplinite de către aceștia, valoarea la care se ridică partea/părțile respectivă/respective, precum și acordul subcontractanților cu privire la aceste aspecte;


       b) subcontractanții au adresat achizitorului o solicitare scrisă, până la data încheierii contractului de achizitie publică sau la momentul introducerii acestora în contractul de achiziție publică, după caz, cu privire la efectuarea plății directe ;


       c) în contractele de subcontractare încheiate între prestator și subcontractanți sunt prevăzute clauze, fără echivoc, privind cesionarea de către prestator a creanțelor rezultate din prezentul contract de achiziție corespunzătoare părții din contract îndeplinită de subcontractant, condițiile și momentul la care eventuala cesiune iți produce efectele;

       d) achizitorul a fost notificat în scris de către prestator sau de către subcontractantul acestuia cu privire la momentul transferului creanței și la valoarea creanței;

       e) subcontractanții au confirmat prin documente agreate de cele 3 părți (achizitor, prestator și subcontractant) că au executat partea din acordul de subcontractare la care s-au angajat. In situația în care prestatorul, în mod nejustificat, blochează confirmarea executării obligaţiilor asumate de subcontractant, documentele vor fi agreate de achizitor și subcontractanti, ca au executat partea din acordul de subcontractare la care s-au angajat.


(2) Dispozițiile alin. (1) nu diminuează răspunderea prestatorului în ce privește modul de îndeplinire a prezentului contract.


(3) Prestatorul are obligatia de a notifica achizitorului orice modificari ale informatiilor prevazute la alin. (1) lit. a) a prezentului articol, survenite pe durata contractului.


   22. Forţa majoră

     22.1.- Forţa majoră este constatată de o autoritate competentă.


      22.2.- Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.


     22.3.- Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.


     22.4.- Partea contractantă care invocă forţa majoră are obligaţia de a notifica celeilalte părţi, imediat si în mod complet, producerea acesteia si să ia orice măsuri care îi stau la dispoziţie în vederea limitării consecinţelor.


     22.5.- Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna dintre părţi să poată pretindă celeilalte daune-interese.

               23.Soluţionarea litigiilor
               23.1.- Achizitorul și prestatorul vor depune toate eforturile pentru a rezolva pe cale amiabilă, prin tratative directe, orice neîntelegere sau dispută care se poate ivi între ei în cadrul sau în legatură cu îndeplinirea contractului.


     23.2.- Dacă, după 15 zile de la începerea acestor tratative, achizitorul și prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din Romania.


     23.3.- Procesele și cererile privind acordarea despăgubirilor pentru repararea prejudiciilor cauzate în cadrul procedurii de atribuire, precum și cele privind executarea, nulitatea, anularea, rezoluțiunea, rezilierea sau denunțarea unilaterală a contractelor de achiziții publice, se soluționează de către instanța competentă  ân circumscripția căreia se află sediul autorității contractante.



      24. Drepturi de proprietate intelectuală
 
      24.1. – Întreaga documentație elaborată, precum și orice rapoarte şi date precum desene, hărţi, diagrame, schiţe, instrucţiuni, planuri, statistici, calcule, baze de date, software şi înregistrări justificative ori materiale achiziţionate, compilate ori elaborate de către prestator sau de către personalul său salariat ori contractat în executarea contractului de servicii vor deveni proprietatea exclusivă a achizitorului. 

                24.2. - După încetarea contractului de servicii, prestatorul va remite toate aceste documente şi date achizitorului. Prestatorul va păstra copii ale acestor documente ori date, pe care nu le va utiliza în scopuri care nu au legătură cu contractul de servicii, fără acordul scris prealabil al achizitorului.

                24.3. - Prestatorul nu va publica articole referitoare la serviciile care fac obiectul prezentului contract şi nu va face referire la aceste servicii în cursul executării altor servicii pentru terţi şi nu va divulga nici o informaţie furnizată de achizitor, fără acordul scris prealabil al acestuia.

                24.4. - Orice rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea contractului de servicii vor fi proprietatea exclusivă a achizitorului, care le va putea utiliza, publica, cesiona ori transfera aşa cum va considera de cuviinţă, fără limitare geografică ori de altă natură, cu excepţia situaţiilor în care există deja asemenea drepturi de proprietate intelectuală ori industrială.

   
25. Confidențialitatea informațiilor și protecția datelor cu caracter personal
25.1.Părțile trebuie să respecte normele și obligațiile impuse de dispozițiile în vigoare, privind protecția datelor cu caracter personal.

 
             25.2. Părțile sunt conștiente de faptul că normele europene din Regulamentul 679/2016 se aplică oricărui operator de date sau imputernicit situat în Uniunea Europeană și oricărei persoane care prelucrează date cu caracter personal ale persoanelor vizate situate în Uniunea Europeană sau care le furnizează servicii. Prin urmare, Părțile confirmă respectarea deplină a următoarelor prevederi, inclusiv dar fără a se limita la:

a). capacitatea  de  a  respecta  drepturile  persoanelor  vizate  privind  ștergerea,  corectarea  sau   transferul informațiilor personale;

b). informarea in caz de breșă de date a tuturor destinatarilor relevanți, într-un interval maxim de 72 ore și, în cazul Prestatorului nu mai târziu de 24 ore de la momentul în care o astfel de încălcare a securităţii datelor a ajuns în atenția acestuia,

                c). îndeplinirea tuturor îndatoririlor obligatorii privind documentarea conformării cu Regulamentul 679/2016.

          25.3. Părțile pot utiliza datele personale ale semnatarilor în limita contractului pe care îl au   încheiat, acesta fiind baza legală a prelucrării orice prelucrare suplimentară sau în alt scop face obiectul unui acord separat de prelucrare a datelor, încheiat între Părți. De asemena perioada de stocare a datelor personale prelucrate prin contract este limitată la perioada corespondentă realizării obiectului principal al contractului.

 
         25.4. Datele cu caracter personal schimbate între Părți nu pot deveni accesibile sau comunicate unor terțe părți neautorizate sau puse la dispoziție spre utilizare într-un alt mod. Prin urmare, Părțile vor lua toate măsurile tehnice și în special organizatorice necesare, în ceea ce priveşte obligațiile asumate prin această clauză:

a) vor împiedica persoanele neautorizate să obțină acces la sistemele de prelucrarea datelor cu care sunt prelucrate sau utilizate datele cu caracter personal;

b) vor preveni utilizarea fără autorizație a sistemelor de prelucrare a datelor;

c) se vor asigura că persoanele care au dreptul să utilizeze un sistem de prelucrare a datelor au acces numai la datele la care au Drept de acces și că datele cu caracter personal nu pot fi citite, copiate, modificate sau eliminate fără autorizație în cursul prelucrării sau utilizării și după stocare;

d) se vor asigura că datele cu caracter personal nu pot fi citite, copiate, modificate sau eliminate fără autorizație în timpul transmiterii electronice sau transportului și că este posibil să verifice și să stabilească către care organisme se doreşte să se efectueze transferul datelor cu caracter personal prin mijloace de transmitere a datelor;

e) se vor asigura că pot verifica și stabili dacă și de către cine au fost introduse, modificate sau eliminate datele cu caracter personal în/din sistemele de prelucrare a datelor;

f) se vor asigura că, în cazul unei acțiuni de prelucrare a datelor cu caracter personal, datele sunt

prelucrate strict în conformitate cu prezentul contractul incheiat între Părți;

g) se vor asigura că datele cu caracter personal sunt protejate de distrugere sau pierdere accidentală se vor asigura că datele colectate în scopuri diferite pot fi prelucrate separat.

               26. Conduita Prestatorului
 
     26.1 Prestatorul/Personalul Prestatorului /Subcontractanții va/vor acționa întotdeauna loial și imparțial și ca un consilier de încredere pentru Achizitor, conform regulilor și/sau codului de conduită al domeniului său de activitate precum și cu discreția necesară. Prestatorul nu va face declarații publice cu privire la Serviciile prestate în cadrul Contractului și nu va participa la nicio activitate care poate fi în conflict cu obligațiile sale contractuale, fără a avea acordul prealabil al Achizitorului.

               26.2 Plăţile efectuate de către achizitor către prestator în baza acestui contract reprezintă singurul venit sau beneficiu pe care prestatorul are dreptul să îl obţină în legătură cu acest contract. Nici prestatorul nici personalul acestuia nu va accepta orice comision, reducere, alocaţie, plată indirectă sau orice alt venit/beneficiu în legătură cu sau ca rezultat al îndeplinirii obligaţiilor prevăzute în acest contract.
               26.3 Contractantul nu va avea niciun drept, direct sau indirect, la vreo redevență, facilitare sau comision cu privire la orice bun sau procedeu brevetat sau protejat utilizate în scopurile Contractului.


      27. Limba care guvernează contractul


     27.1.- Limba care guvernează contractul este limba română.



      28.Comunicări

      28.1.- (1) Orice comunicare dintre părţi, referitoare la îndeplinirea prezentului contract, trebuie să fie transmisă în scris.

         (2) Orice document scris trebuie înregistrat atât în momentul transmiterii, cât şi în momentul primirii.

    28.2.- Comunicările între părţi se pot face şi prin telefon, fax sau e-mail, cu condiţia confirmării în scris a primirii comunicării.




29. Legea aplicabilă contractului



29.1.- Contractul va fi interpretat conform legilor din România.



29.2.- Prestatorul va respecta şi se va supune tuturor legilor şi reglementărilor din România, precum şi reglementărilor direct aplicabile ale CE, jurisprudenţei Curţii Europene de Justiţie şi a Tribunalului de Primă Instanţă şi se va asigura că personalul său, salariat sau contractat de acesta, conducerea sa, subordonaţii acestuia, şi salariaţii din teritoriu vor respecta şi se vor supune de asemenea aceloraşi legi şi reglementări. Prestatorul va despăgubi achizitorul în cazul oricăror pretenţii şi acţiuni în justiţie rezultate din orice încălcări ale prevederilor în vigoare de către acesta, personalul său, salariat sau contractat de acesta, inclusiv conducerea sa, subordonaţii acestuia, precum şi salariaţii din teritoriu.




30. Egalitatea de şanse

    

30.1. - In executarea contractului de servicii, prestatorul se obligă să respecte principiul egalităţii de şanse şi de tratament, în cadrul relaţiilor de muncă de orice fel. Prestatorul garanteaza nediscriminarea in procesul de angajare a personalului pe criterii de sex, apartenenţă la grupuri minoritare, rasă religie, vârstă, dizabilităţi etc.

    

 30.2. – In executarea contractului de servicii, Prestatorul se obligă să respecte și să incurajeze accesul persoanelor dezavantajate la locurile de munca nou create.

Părţile au înțeles să încheie prezentul contract în patru exemplare, trei exemplare pentru achizitor si un exemplar pentru prestator.
            Achizitor,                                                                  

          Executant,

